കോട്ടയത്ത് നൂറേക്കറില് ഡ്രാഗണ് ഫ്രൂട്ട് കൃഷിക്കൊരുങ്ങി ഹോര്ട്ടികള്ച്ചര് മിഷന് കോട്ടയം : ജില്ലയില് ഡ്രാഗണ് ഫ്രൂട്ട് കൃഷി വ്യാപകമാക്കുന്നതിന് ഹോര്ട്ടികള്ച്ചര് മിഷന് തയാറെടുപ്പ് ആരംഭിച്ചു. ഈ വര്ഷം നൂറേക്കര് സ്ഥലത്ത് ഡ്രാഗണ് ഫ്രൂട്ട് കൃഷി ചെയ്യുകയാണ് ലക്ഷ്യം. ആദ്യഘട്ടത്തില് പാലാ, കാഞ്ഞിരപ്പള്ളി, ഈരാറ്റുപേട്ട, കൊഴുവനാല്, കൂരോപ്പട, വാഴൂര് എന്നിവിടങ്ങളിലായി 20 ഏക്കറില് കൃഷി ആരംഭിച്ചു. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ഏറ്റവുമധികം ഡ്രാഗണ് ഫ്രൂട്ട് കൃഷി ചെയ്യുന്നത് പാലായിലാണ്. എട്ട് ഏക്കറിലധികം സ്ഥലത്താണ് കൃഷിയുളളത്.ശാസ്ത്രീയമായ രീതിയില് ജൈവകൃഷിയാണ് നടപ്പാക്കുന്നത്. ജില്ലയില് പ്രവര്ത്തിക്കുന്ന സര്ക്കാര് അംഗീകൃത നഴ്സറികളില് നിന്നുള്ള തൈകളാണ് ഉപയോഗിക്കുന്നത്. വാണിജ്യാടിസ്ഥാനത്തില് കൃഷി ചെയ്യുന്നവര്ക്ക് ഒരു ഹെക്ടറിന് മുപ്പതിനായിരം രൂപ സബ്സിഡിയും വിള ഇന്ഷുറന്സും നല്കും. കുറഞ്ഞത് 25 സെന്റ് മുതലുള്ളവര്ക്ക് സഹായം ലഭിക്കും. വിദേശ പഴവര്ഗമായ ഡ്രാഗണ് ഫ്രൂട്ടിന് പത്തു വര്ഷത്തിലധികം ആയുസുണ്ട്. പടര്ന്നു കയറുന്ന കള്ളിമുള് വിഭാഗത്തില് പെട്ട ചെടിയില് 200 ഗ്രാം മുതല് ഒരു കിലോ വരെ തൂക്കമുള്ള പഴങ്ങളുണ്ടാകും. കോണ്ക്രീറ്റ് താങ്ങുകാലുകള് സ്ഥാപിച്ച് അവയ്ക്ക് മുകളില് റബര് ടയറുകള് കെട്ടി ഉറപ്പിച്ചാണ് ചെടി വളര്ത്തുന്നത്. രണ്ടര ഏക്കറില് 3000 തൈകള് വരെ കൃഷി ചെയ്യാനാകും. കോഴയിലെ പരിശീലന കേന്ദ്രത്തില് ഡ്രാഗണ് ഫ്രൂട്ട് കൃഷിയില് കര്ഷകര്ക്ക് ഓണ്ലൈന് മുഖേന പരിശീലനം നല്കുന്നുണ്ട്. ഉത്പാദനം വര്ധിക്കുന്നതിനനുസരിച്ച് കുമരകം കൃഷി വിജ്ഞാന് കേന്ദ്രവുമായി ചേര്ന്ന് മൂല്യവര്ധിത ഉത്പന്നങ്ങള് നിര്മിക്കുന്നതിനും പരിശീലനം നല്കും. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read ഇറ്റലിയില് ജോലിവാഗ്ദാനം ചെയ്ത് തട്ടിപ്പ് : മുന് ഐഎന്ടിയുസി നേതാവ് പിടിയില് അഞ്ചു വര്ഷത്തിനകം സംസ്ഥാനത്തെ എല്ലാ മേഖലയിലും കുടിവെള്ളമെത്തിക്കും : മന്ത്രി റോഷി അഗസ്റ്റിന് കോട്ടയത്ത് യുവാവിനെയും യുവതിയെയും തൂങ്ങി മരിച്ച നിലയില് കണ്ടെത്തി കര്ഷകര്ക്ക് ഉത്പന്നങ്ങള് മികച്ച വിലയ്ക്ക് ആഭ്യന്തര വിപണിയില് വിറ്റഴിക്കാനാകും. എല്ലാ ബ്ലോക്കുകളിലും ഡ്രാഗണ് ഫ്രൂട്ട് കൃഷി സജീവമാക്കുന്നതിനുള്ള ഒരുക്കമാണ് നടത്തുന്നതെന്ന് ഹോര്ട്ടികള്ച്ചര് മിഷന് ഡെപ്യൂട്ടി ഡയറക്ടര് ലിസി ആന്റണി പറഞ്ഞു.